Στα προηγούμενα…
Σας ευγνωμονούμε που προετοιμάσατε τόσο καλά τα κορίτσια μας για γάμο.
Εννοείται πως σου φαίνεται εύκολο. Εξασκείσαι μήνες.
Πρέπει να μάθεις το πρώτο νούμερο.
Η Μπέκα μού μάθαινε τον χορό.
Ευχαριστώ. Χρειάζεται πολλή βοήθεια.
Φύλακα; Θα ήθελα να διαβάσετε αυτήν την κάρτα.
"Άγκνες, συγχαρητήρια που έφτασες σ' αυτό το ορόσημο.
Ο Θεός σε ευλόγησε από κάθε άποψη. Ανυπομονώ να χορέψουμε στον Χορό".
Δεν το ήθελα για καμιά μας. Δεν θέλω να παντρευτώ.
-Καλώς ήρθατε σπίτι μας. -Ευχαριστούμε που μας δεχτήκατε.
Δείξατε στον κόσμο το θάρρος της Γαλαάδ τις προάλλες.
Ελπίζω να μη με παντρέψουν με κάποιον από τις Αποικίες.
Τι έγινε;
Έχυσε το τσάι της.
Η Άγκνες βρήκε τη νύφη!
-Είναι άσχημα; -Φυσικά και είναι άσχημα.
Τι τρομερό. Και με τον Χορό τόσο κοντά.
Ο μπαμπάς μου θα σε φροντίσει. Το υπόσχομαι.
Είναι ένα ήπιο ηρεμιστικό.
Πριν το καταλάβεις, θα ξυπνήσεις με τέλειο χαμόγελο.
Στη Γαλαάδ, δεν έπρεπε να σκέφτεσαι σώματα.
Το δικό σου ή οποιουδήποτε άλλου.
Δεν ήμουν σίγουρη τι μου είχε κάνει ο πατέρας της Μπέκα,
μα η ντροπή φούσκωνε μέσα μου σαν κύμα.
Προσπάθησα να την καταπνίξω.
Όταν μεγαλώνεις εδώ, ειδικεύεσαι στην κατάπνιξη.
Ήταν εύκολο να κρύβεσαι από άλλους. Μα από τον εαυτό σου;
Σ' αυτό σ' έκανε η Γαλαάδ να διαπρέπεις.
-Είσαι πανέμορφη. -Ευχαριστώ, Ρόζα.
Αυτός ο ράφτης είναι άνθρωπος του Θεού. Γύρνα.
Όμορφο φόρεμα. Κι εμένα μου άρεσε αυτό που έβαλα στον χορό του σχολείου μου.
Ήταν μαύρο βελούδο, στράπλες.
Χωρίς μανίκια ή ώμους, δηλαδή.
Τέλος πάντων, άλλες εποχές. Νιώθεις έτοιμη;
-Έτσι νομίζω. -Δεν θα έβλαπτε λίγη παραπάνω σιγουριά.
Τι κάνεις αν ένας Κυβερνήτης σου προσφέρει ένα ποτό;
-Αρνούμαι. -Όχι, διστάζεις.
"Όχι, δεν μπ… Εγώ δεν…"
Ή θα το αφήσει ή θα το ενθαρρύνει.
Κι αν επιμείνει;
Δέχομαι με χάρη.
Μα όχι υπερβολική χάρη. Είσαι θεοσεβούμενη, όχι πουριτανή.
Ξέρω ότι ήμουν αυστηρή δασκάλα,
αλλά θέλω το καλύτερο για σένα. Το ξέρεις αυτό, έτσι;
Ναι, μητέρα.
Θα είναι μια ξεχωριστή βραδιά. Θες να έχεις όμορφες αναμνήσεις.
Η Γαλαάδ είχε σχεδόν μηδενίσει την εφηβεία μας.
Πριν από αυτήν ήμασταν παιδιά, και μετά, παντρεμένες γυναίκες.
Ήταν η μόνη νύχτα που θυμίζαμε έστω και ελάχιστα έφηβες.
Δεν θα άφηνα τίποτα να μου τη χαλάσει.
Εξάλλου, ήταν η εκδήλωση που θα έκρινε το μέλλον μου.
Πόσοι μπορούν να το πουν αυτό για τον χορό τους;
Τι όμορφα!
Να τες. Οι φετινές Πράσινες.
Θα τα πάτε υπέροχα, μολονότι τρέμετε.
Προσευχόμαστε να μας καθοδηγήσεις.
Οδήγησέ μας στην επιτυχία, για να εκπληρώσουμε το θέλημά Σου. Αμήν.
-Αμήν. -Μην ξεχνάτε να χαμογελάτε.
Άγκνες! Πόσο χαίρομαι που ήρθες.
Αν άκουγα τον κύκλο προσευχής της Ιωσαβεέ ένα λεπτό ακόμα,
θα ούρλιαζα.
Μια χαρά θα τα πας.
-Θες να προβάρουμε βήματα… -Όχι, καλά είμαι.
Είστε και οι δύο πανέμορφες!
Θα πεθαίνετε από ενθουσιασμό. Ζηλεύω πολύ.
Ελπίζω να χορέψετε με τον Κυβερνήτη Χένρι. Από άποψη εμφάνισης, είναι ευλογημένος.
Μην ασχολείστε με αυτόν. Είναι χαμηλόβαθμος Κυβερνήτης.
Οι υψηλόβαθμοι έρχονται αργότερα.
Είστε πολύ τυχερές.
-Κορίτσια! -Ησυχία, κορίτσια.
Κάπου εκεί έξω βρίσκεται ο μέλλων σύζυγός σας.
Απόψε θα τον γνωρίσετε. Σύντομα θα μοιραστείτε τη ζωή σας.
Θα μεγαλώσετε παιδιά μαζί.
Θα τον αγαπάτε και θα τον υπακούτε όπως θα σας αγαπά και θα σας προστατεύει.
Ο Θεός μαζί σας, κουνελάκια μου. Δόξα τω Θεώ.
-Δόξα τω Θεώ. -Δόξα τω Θεώ.
Είσαι πανέμορφη.
Θα τα καταφέρεις.
-Ευχαριστώ, Σωμανίτις. -Λοιπόν, κορίτσια. Στοιχηθείτε.
-Ναι! -Ευχαριστώ.
Ρωτήσατε αν οι φίλες μου κι εγώ περιμέναμε να βρούμε την αγάπη.
Μα τι ξέραμε περί αγάπης;
Περιμέναμε να βρούμε συζύγους.
Μας είπαν ότι θα τους αγαπούσαμε επειδή ήταν οι σύζυγοί μας.
Για κανέναν άλλο λόγο.
Θεία Λίντια. Η δουλειά που έχεις κάνει είναι πραγματικά θρίαμβος.
Είναι υπέροχες!
Μπράβο.
Παρουσίαση! Δόξα τω Θεώ.
-Όμορφα, κορίτσια. -Μια ευλογία για όλους μας.
Ήταν πολύ όμορφα. Πανέμορφα. Ώρα για τον χορό του πατέρα.
Γεια σου, μπαμπά!
Έτοιμη, γλυκιά μου;
Άγκνες;
Συγγνώμη. Ευλογημένο βράδυ, μπαμπά.
Ευλογημένο βράδυ, Κυβερνήτη Μακένζι.
Κράτα το χέρι της κόρης μου.
Πιο πολύτιμο κι από κοσμήματα.
Να έχω αυτόν τον χορό;
Με τη χάρη Του.
Χόρευα…
μ' ένα αγόρι.
Κατά καιρούς, νιώθαμε περιέργεια και φόβο
για τα παράξενα πλάσματα που σύντομα θα γίνονταν άντρες.
Άντρες που θα μας προστάτευαν…
ή θα μας έβλαπταν.
Πρόσφατα έμαθα από έναν ψυχίατρο τον όρο προκατάληψη αισιοδοξίας.
Όταν πιστεύεις ότι κάτι καλό μπορεί να συμβεί,
παρά τα στοιχεία για το αντίθετο.
-Περίμενε! Κάνε στην άκρη. -Θεέ μου. Τι όμορφα.
-Τα πήγαν καλά. -Αυτός είναι;
Πάω στη θεία Λίντια.
Είναι τσάι από βότανα.
Μυρίζει απαίσια.
Ναι.
-Πού βρήκες τη συνταγή; -Από την ξαδέρφη μου.
Τι γεύση έχει;
Γυναικείας φύσης. Και μανιταριών.
Κράτα μου λίγο.
Εγώ έκανα ζύμωση τσουκνίδας στην ντουλάπα μου.
Μια γουλιά θέλω μόνο.
Θέλω τρίδυμα, Χούλδα.
Η Χέλεν έκανε δίδυμα,
κι ο άντρας της της πήρε Mercedes και διαμαντένια σκουλαρίκια.
Συγγνώμη που δεν μιλάω πολύ. Μετρούσα βήματα.
Κι εγώ.
Έπρεπε να έχω κάνει μαθήματα χορού,
αλλά είχαν ταινία στον στρατώνα, και προτίμησα αυτό.
Αλήθεια;
Ναι. Για έναν καρχαρία που τρομοκρατεί μια μικρή πόλη.
-Τα Σαγόνια του Καρχαρία! -Την έχεις δει;
Όχι, μου την ανέφερε ο πατέρας μου όταν πήγαμε στην παραλία.
Είπε ότι ήταν από τις αγαπημένες του.
"Θα χρειαστείς μεγαλύτερο σκάφος".
Σωστά. Δεν την έχεις δει.
Σ' αρέσουν τα μαθήματά σου;
Μερικά.
-Μ' αρέσει το κέντημα και η μουσική. -Τι παίζεις; Πιάνο; Κιθάρα;
Το σφυρήλατο σαντούρι.
Ωραία. Ποια τραγούδια έχεις μάθει;
Το "The Foggy Dew". Το "Pachelbel's Canon".
Είσαι πολύ όμορφη.
Κύριοι. Προχωρήστε χωρίς εμένα.
Έρχομαι αμέσως.
Ο Θεός μάς δημιούργησε όλους.
Μα σ' εσένα αφιέρωσε πολύ χρόνο, έτσι;
Ίσως, αν είσαι καλό κορίτσι,
αυτό το Λευκό μπορεί να γίνει Πράσινο.
Κι εσύ, ώριμη.
Μη μ' αγγίζεις.
Αιρετική σκρόφα!
Κυβερνήτη;
-Αθυρόστομη η κοπέλα. -Μην ανησυχείτε.
Θα την αναλάβω.
Υπό το βλέμμα Του.
-Είσαι τρελή; -Μου ξέφυγε λίγο Τορόντο.
Ξέχνα το. Εκτός αν θες να χάσεις τη γλώσσα σου.
-Συγγνώμη. Δεν μου είπαν για ανώμαλους. -Εδώ Τσέιπιν.
Ελήφθη. Όλα εντάξει.
Κοίτα, τα πας καλά.
Αυτό με το σοκολατάκι βοήθησε πολύ.
-Αλήθεια; -Ναι.
-Θα μάθεις κι άλλα; -Για ποιο πράγμα;
Για να συναντάει ο Μακένζι Ιάπωνες, ίσως διαπραγματεύεται για πυροβολικό…
-Πώς διάολο να… -Μίλα πιο σιγά.
Δεν νομίζω να ξέρει κάτι η Άγκνες.
Πλησίασέ την.
Εσύ να την πλησιάσεις.
Λοιπόν, είπαν τίποτα ακόμα;
Για μένα;
-Ψάχνεις τρόπο να με πάρεις από δω, έτσι; -Απόδειξε ότι αξίζεις τον κόπο.
Καθάρισε αυτό το χάλι, πριν σε σαπίσω στο ξύλο!
-Ωραία φουρνιά φέτος. -Μπορεί να πιαστεί ο λαιμός σου.
Εντάξει, Τζαντ.
Μάλλον οι νεαροί τούς άνοιξαν την όρεξη.
Ας τους δείξουμε πού τρώνε.
Είναι οι μέλλουσες σύζυγοί σας.
Ας φανούμε αντάξιοι, εντάξει;
Φυσικά. Απλώς γιορτάζουμε.
Κύριοι.
Στις γυναίκες της Γαλαάδ.
Ήρθε η σειρά μου.
Κάτσε. Έρχονται.
Πες μου τα πάντα.
-Πώς είναι; -Είναι κάπως μπερδεμένα.
-Έδειξε ενδιαφέρον κάποιος Κυβερνήτης; -Δεν νομίζω.
Αλήθεια; Φάνηκε ότι σου άρεσε ο χορός με τον πρώτο Κυβερνήτη.
Είπα μήπως βρήκες ταίρι.
Γιατί προσέχεις τι κάνω;
Έκανα κάτι που σε πρόσβαλε;
-Όχι. Ξέχνα το. -Τότε, γιατί φέρεσαι τόσο περίεργα;
Σίγουρα η Άγκνες δεν το εννοούσε.
Κορίτσια, να είστε κομψές. Σας θέλουν πίσω στην πίστα.
Ναι, θεία Βιντάλα.
Να είστε φρόνιμες.
Τι έχουν πάθει; Φέρονται πολύ παράξενα.
Χούλδα, είσαι πολύ χαζή μερικές φορές.
Προφανώς τσακώνονται για την αγάπη ενός Κυβερνήτη.
Πώς το ξέρεις;
Συμβαίνει πάντα όσο προχωράει η σεζόν του προξενιού.
Οι Θείες δεν θα το πουν ξεκάθαρα, αλλά η Άγκνες κι η Μπέκα;
Είναι ανταγωνίστριες.
Μα ήταν πάντα πολύ δεμένες.
Ο Θεός έχει καλό λόγο που δεν πληροίς τα κριτήρια.
Θα σου κάνει καλό να ωριμάσεις λίγο.
Δεν το είχα σκεφτεί ποτέ έτσι.
Πιστεύεις ότι κι εσύ για τον ίδιο λόγο δεν πληροίς τα κριτήρια;
Μας είχαν αφήσει να ονειρευτούμε για λίγο.
Μα όλες ξέραμε τους πραγματικούς μνηστήρες.
Ενίοτε, μπορεί να κατέληγες με κάποιον νέο, όπως η Πένι.
Μα τα κορίτσια σαν εμάς, από τα καλύτερα σπίτια,
ταίριαζαν με τους πιο ισχυρούς Κυβερνήτες.
Να έχω αυτόν τον χορό;
Με τη χάρη Του.
Φυσικά, όλες ελπίζαμε ότι θα ήμασταν η εξαίρεση.
Έχω σκουριάσει λίγο. Πάει καιρός.
-Κατάλαβες; -Μάλιστα.
Ωραία.
Συγγνώμη που διακόπτω,
αλλά σας χρειάζονται στην Αίθουσα Πολέμου.
Με συγχωρείτε, δις Μακένζι. Με ζητούν.
Πάρτε τη θέση μου.
Ευλογημένο βράδυ.
Έτσι, λοιπόν,
πρέπει να αισθάνεσαι.
Πάμε να πιούμε κάτι;
Έχεις καρφίτσα ανδρείας. Λόγω της επίθεσης;
-Είχα την τύχη να μη με πυροβολήσουν. -Δεν ήταν μόνο αυτό. Το θυμάμαι καλά.
Ήταν παράξενο να πυροβολείς κάποιον;
Η ψιλοκουβέντα σου θέλει δουλειά.
Για να μη σκέφτεσαι πόσο χάλια χορεύω.
Μια χαρά μού φαίνεται.
Ευχαριστώ.
Κάτι για να φύγει το άγχος;
Με στραβοκοιτάνε οι άλλοι Φύλακες;
Θα βράζουν από ζήλια.
Δεν ξέρω και δεν πρέπει να κοιτάξω. Μπορεί να βρω τον μπελά μου.
Νομίζω ότι απόψε κάποιοι κανόνες είναι δευτερεύοντες.
Τότε, να σε ρωτήσω κάτι;
-Εμπρός. -Τι εννοούσες…
Εδώ Τσέιπιν.
Ελήφθη.
Λυπάμαι, δις Μακένζι. Πρέπει να γυρίσω στη δουλειά.
Θα ήθελες άλλο ένα;
Συγχωρέστε με, παρακαλώ.
Τα ποτήρια των αντρών δεν αδειάζουν ποτέ.
Δεν εκπλήσσομαι. Δεν με αφορά.
Ωστόσο, είναι ζωτικής σημασίας οι νεαρές να απέχουν.
Δεν είναι οι Θεραπαινίδες του παρελθόντος.
Είναι θεοσεβούμενα κορίτσια. Ξέρουν πώς να φερθούν.
Οι δικές σου οδηγίες το διασφαλίζουν.
Τα κορίτσια μου έχουν οδηγίες να υπακούν πάντα τους Κυβερνήτες.
Μην τους αφήσετε να μεθύσουν τα κορίτσια μου.
Θυμίστε τους ότι είμαι υπεύθυνη για τα ταιριάσματα.
Θα τους μιλήσω.
Ευχαριστώ, Κυβερνήτη.
Θεία Βιντάλα;
Ήθελα να σ' ευχαριστήσω που το οργάνωσες όλο αυτό.
Η θεία Λίντια…
Η θεία Λίντια επιβραδύνει.
Είναι φυσιολογικό, βέβαια.
Μα ίσως ήρθε η ώρα
εσύ κι εγώ να συζητήσουμε πώς βλέπουμε το μέλλον.
Ναι. Είθε ο καλός μας Θεός να ευφρανθεί.
-Χάρηκα για τη γνωριμία. -Δοξάστε τον Κύριο.
Ναι, φυσικά.
Θα το ήθελα πολύ.
Με συγχωρείτε, Κυβερνήτη. Με χρειάζονται κάτω.
Φυσικά.
Απασχόλησε τη θεία Εστέ.
-Περίμενε. Τι θα… -Κάν' το!
Μπέκα!
Σωμανίτις, θα κάνω εμετό.
Σύνελθε. Δεν το είδαν οι Θείες.
-Όλοι το είδαν. -Ντέιζι, γρήγορα. Πάρ' τη μέσα.
-Πάω πίσω πριν δουν οι Θείες ότι έφυγα. -Τι έπαθε;
-Δεν είναι καλά. -Είναι μεθυσμένη.
Βοήθησέ τη!
Αν τη δουν έτσι οι Θείες, τελείωσε.
Γαμώτο.
Εννοώ, πήγαινε.
-Έχω χειριστεί παρόμοιες καταστάσεις. -Ευχαριστώ.
Πόσο ήπιες;
Πιες λίγο νερό.
Έφαγες σήμερα;
Όχι.
Δεν έφαγα γιατί είχα πολύ άγχος λόγω του…
αποψινού.
Ούτε και χθες έφαγα πολύ.
Θα είσαι μια χαρά.
Μπορείς να ξαναβγείς;
Δεν θέλω να βγω.
Δεν θέλω να μ' αγγίζουν.
Δεν θέλω να με κοιτάζουν. Εγώ…
Ξέρω ότι είναι αμαρτία,
αλλά καμιά φορά κλείνω τα μάτια
και προσεύχομαι στον Θεό να εξαφανίσει τη Γη, να σβήσει τα αστέρια.
Εντάξει.
Είσαι πιο ευφραδής από τις περισσότερες μεθυσμένες.
Καταλαβαίνω πώς νιώθεις.
Οι άντρες εδώ, πολλοί από αυτούς, είναι… τρομαχτικοί.
Αλλά υπάρχουν και καλοί.
Στο Τορόντο, ήξερα πολλούς καλούς άντρες.
Άτομα με τα οποία μπορούσες να συζητήσεις.
Αληθινούς φίλους.
Αν είναι έτσι, γιατί έφυγες;
Θυμάσαι τι μας λένε πάντα οι Θείες;
Ο Θεός σας αγαπάει
και σας επιφυλάσσει κάτι ξεχωριστό.
Δεν το λένε αυτό.
Όχι. Εντάξει.
Λένε το πρώτο μέρος.
Πώς είναι;
Να το σκας;
Μην το σκέφτεσαι αυτό.
Σκέψου πόσο νοιάζονται οι φίλες σου για σένα.
Η Σωμανίτις κινδύνευσε να μπλέξει για να σε φέρει σε μένα.
Και η Άγκνες;
Σ' αγαπάει.
Όχι όπως την αγαπάω εγώ.
Εντάξει.
Πρέπει να πας πίσω.
Έτοιμη;
Είσαι καλά.
Δεν πειράζει να νιώθεις έτσι.
Μπορώ να γυρίσω μόνη μου.
Και για το επόμενο κέντημα, θα φτιάξω πετσέτα για τη Μάρθα μου…
Υπέροχα, Χούλδα. Επιστρέφω αμέσως.
-Είναι καλά η Μπέκα; -Θα γίνει καλά.
Είδατε την Μπέκα;
Κρίμα που μια τόσο πολλά υποσχόμενη κοπέλα τα χαράμισε όλα.
Τι συνέβη;
Αν ο πατέρας μου ήταν οδοντίατρος, θα πρόσεχα περισσότερο.
Ο Κύριος είπε να μη διαδίδεις συκοφαντίες.
Αν την είχες δει, θα ήξερες ότι δεν είναι συκοφαντία.
Θα πάει στις Αποικίες…
-Τι; -Γιατί τη χαστούκισε;
Σωμανίτις, πάμε.
…την παρουσία σου. Άγκνες.
Είσαι η επόμενη. Έλα μαζί μου, σε παρακαλώ.
Σε πάω σε κάποιους Κυβερνήτες που θέλουν να σε γνωρίσουν.
Σύντομα θα βρεις σύζυγο αντάξιο του κύρους σου.
Καταλαβαίνεις την ευθύνη;
Ναι, θεία Γκαμπάνα.
Είσαι πολύ τυχερή κοπέλα, Άγκνες. Νομίζω ότι δεν αντιλαμβάνεσαι πόσο τυχερή.
Οι φυσικές μας τάσεις δεν είναι απαραίτητα θεϊκές.
Πολλοί αγώνες χάθηκαν στη γραμμή του τερματισμού.
Οι αδύναμες πέφτουν, μα μη σκοντάψεις πάνω τους. Εντάξει;
Ελπίζω να ικανοποιήσεις τις προσδοκίες τους.
Υπό το βλέμμα Του.
Υπό το βλέμμα Του, θεία Γκαμπάνα.
Άγκνες. Παρακαλώ, έλα να καθίσεις.
Κοίτα στον φακό.
Εδώ.
Εσύ κι εγώ θα κάνουμε μια συζήτηση
ώστε οι Κυβερνήτες να σε γνωρίσουν λίγο καλύτερα.
Λοιπόν, Άγκνες,
πώς θα αποτελείς πρότυπο στα συζυγικά καθήκοντα;
Ως Σύζυγος,
θα υπηρετώ τον άντρα μου με…
Θα τον υπακούω και…
Θα είσαι αγχωμένη. Είσαι;
Ορίστε.
Άγκνες, η Πένι σε εκτιμά πολύ.
Να είσαι ο εαυτός σου, και αυτό θα φανεί, εντάξει;
Δεν ξέρω αν μπορώ να αντεπεξέλθω στο ύψος της.
Χαίρομαι πολύ για εκείνη.
Είναι ενθουσιασμένη που προχωράει η εγκυμοσύνη.
Κι εγώ το ίδιο.
Ελπίζω να έρθεις να τη δεις σύντομα.
Ως Σύζυγος.
Άκου, δεν πειράζει. Ξεκίνησες με λίγες αναταράξεις.
Όλοι δικαιούμαστε να κάνουμε λάθη.
Τι λες; Έτοιμη να ξαναπροσπαθήσεις;
Ναι.
Εντάξει.
Συγγνώμη, κύριοι. Με την Άγκνες είχαμε κάποια τεχνικά προβλήματα.
Άγκνες, πώς θα εκπληρώσεις τα συζυγικά σου καθήκοντα;
Όλα πήγαν καλά για την Πένι. Βρήκε τον πρίγκιπά της.
-Έλα. -Ίσως τον έβρισκα κι εγώ.
Ο Θεός δεν θα με άφηνε να ξεπέσω. Έπρεπε να εμπιστευτώ το σχέδιό Του.
Θεία Εστέ, οι Κυβερνήτες περιμένουν.
Είσαι καλά;
Έμαθα ότι έμπλεξες λίγο απόψε.
Να το φτιάξω;
Είσαι επιθυμητό ταίρι.
Ξέρω ότι δεν θα σε βλάψει.
Στη χειρότερη περίπτωση, θα το σκάσω.
Θα το σκάσω μαζί σου.
Να κλέψουμε ένα άλογο της Πόλα.
Τον Άπλσος. Το αγαπημένο της.
Θεία Λίντια.
Ικανοποιήθηκαν οι προσδοκίες σου;
Κάθε άλλο. Είδα πολλές να πίνουν αλκοόλ. Απέτυχες.
Μα οι Κυβερνήτες… Πώς να…
Έχεις πολλά να αποδείξεις ακόμα.
Ευλογημένο βράδυ.
Είπαν κάτι οι Θείες;
-Όχι ακόμα. -Ίσως τη γλίτωσες.
Ίσως κάποιος Κυβερνήτης να ζητάει να τον ταιριάξουν μαζί σου.
Πόσο λέτε να πάρει;
Μάλλον όχι πολύ.
Οι Κυβερνήτες κάνουν το αίτημά τους,
μα οι θείες δεν θα κάνουν κάποιο ταίριασμα απόψε.
Σε είδα να χορεύεις με τον Κυβερνήτη Πρίτσετ.
Μην τρέφεις ελπίδες.
Ξεκαθάρισε ότι είμαι η πρώτη του επιλογή.
Μην της δίνεις σημασία. Κάνει φιγούρα.
Ελπίζω να έχεις δίκιο.
Η μητέρα είπε ότι είναι η καλύτερή μου ελπίδα.
Η μόνη της ελπίδα.
Κορίτσια.
Οι περισσότερες τα πήγατε πολύ καλά.
Μα κάποιες από εσάς, ξέρετε ποιες, μας απογοητεύσατε όλους.
Αυτό θα βαρύνει τις ψυχές σας.
Προσευχηθείτε Εκείνος να είναι ελεήμων στα ταιριάσματα.
-Είναι αυτό που νομίζω; -Έτσι νομίζω.
Όχι. Αποκλείεται. Όχι σήμερα. Θα είναι φάρσα.
Καμία δεν θα το έκανε αυτό.
Είναι όλες εδώ;
Σωμανίτις, το τσάι δούλεψε.
Όπως ευλόγησε τη Ρουθ και τη Λεία, ευλόγησε κι εμένα.
Αυτήν τη μέρα. Σήμερα.
Όπως εισάκουσε τις προσευχές της Σάρας, της Ραχήλ και της Ρεβέκκας,
με έσωσε από τη στειρότητα και το κενό.
Απ' το χέρι Του, θα με κάνει γόνιμη.
Τι ευλογία.
-Δόξα τω Θεώ. -Δόξα τω Θεώ.
Συγχαρητήρια! Χούλδα!
-Συγχαρητήρια! -Συγχαρητήρια, Χούλδα!
-Δόξα τω Θεώ, Χούλδα. -Συγχαρητήρια!
Συναρπαστικό.
-Σε ευλόγησε. -Συγχαρητήρια!
Δόξα τω Θεώ.
Το συζητούσες. Συγχαρητήρια!
Η μητέρα σου θα ήταν περήφανη,
αν σε έβλεπε απόψε.
Ανυπομονώ να της τα πω όταν πάμε σπίτι.
Ευχαριστώ για την παραπάνω ασφάλεια. Συνετό, Τσέιπιν.
-Ελπίζω να είχατε ένα ευλογημένο βράδυ. -Μακάρι να υπήρχαν λιγότεροι περισπασμοί.
Κάλεσαν τον Κυβερνήτη Γουέστον. Οι προσπάθειες στο μέτωπο ξεκίνησαν.
Είναι άσχημη η κατάσταση, αλλά πρέπει να εξοντωθούν οι αντάρτες.
Από το χέρι Του, Κυβερνήτη.
Συγχαρητήρια και για την προαγωγή.
Θα γίνεις Κυβερνήτης σε λίγες βδομάδες;
Ναι. Ευχαριστώ, κύριε.
Σίγουρα οφείλεται κατά πολύ σε εσάς.
Μη μ' ευχαριστείς. Χρειαζόμαστε άντρες σαν εσένα.
Σαν τον πατέρα σου. Πρόθυμους να σταθούν στο ύψος τους.
Ακτίνα ασφαλής. Προχωρήστε.
Πλησιάζουμε στη γέφυρα. Όλα εντάξει.
Ευλογημένο βράδυ.
Ο Γκαρθ γινόταν Κυβερνήτης.
Αν ήταν Κυβερνήτης, θα ήταν επιλέξιμος.
Κι αν ήταν επιλέξιμος,
θα μπορούσε να γίνει δικός μου.
Σκεφτόμουν μόνο τα μάτια του, το άγγιγμά του, τη θέρμη του.
Ένιωσα ότι ο κόσμος ήταν γεμάτος ευκαιρίες και ελπίδα.
Υποτιτλισμός: Μαριάννα Κοτζιά